Oulu Sinfonian vivahteikas syksy tarjoaa jokaiselle jotain - ePressi
15.6.2016, 14:34
Ensimmäinen konsertti Madetojan salissa on la 27.8. klo 19.Poliisin päivän hyväntekeväisyyskonsertin solistina on itseoikeutetusti Oulun poliisin vanhempana konstaapelina arkityötään tekevä tenori Petrus Schroderus, joka on hurmannut kuulijansa mm. Kansallisoopperan ja Oulun Oopperan produktioissa. Konsertin tuotto ohjataan kokonaisuudessaan Vuolle Setlementin Tyttöjen ja Poikien Talon kautta Rytmiä elämään -toimintaan, jossa 12-29-vuotiaat vahvistavat elämänhallinnan taitojaan. Konsertin kapellimestarina toimii Markus Lehtinen, pianistina Markus Vaara ja juontajana Jarmo J. Husso.